钦定古今图书集成/明伦汇编/官常典/第648卷 > 王术
## 钦定古今图书集成/明伦汇编/官常典/第648卷 > 王术

按《苏州府志》：“术，字用仁，弘治十二年己未进士。其治
嘉定，常先教化，勤于簿书，经画具有程法。县故有积
荒田千顷，赋无所出，乃设法招徕，及劝有力之家计
亩开垦，复巡行补助，流亡渐复，岁赋以充。其催科首
制青田，尤为民便。又筑海岸万丈，遍濬河渠，邑无水
旱之灾。捕卒或诬怨家为盗，逮系甚众，故缓其狱，竟”
得真，盗所诬，尽释。